এর ফ্রন্ট পার্টের ওপরের অংশে রয়েছে ফ্রন্ট ক্যামেরা, ফ্ল্যাশ লাইট, ইয়ারপিস ও প্রক্সিমিটি সেন্সর। ফোনটির ওপরের দিকে রয়েছে ৩.৫ মিলিমিটার হেডফোন জ্যাক এবং আইআর ব্লাস্টার। নিচের দিকে আছে ইউএসবি পোর্ট ও স্পিকার গ্রিল। ডান পাশে রয়েছে পাওয়ার ও ভলিউম বাটন এবং বাম দিকে আছে সিমকার্ড ট্রে। পেছনের দিকে রয়েছে ডুয়েল ক্যামেরা সেটআপ ও ফিঙ্গারপ্রিন্ট সেন্সর। এতে প্রিমিয়াম ফিল পাওয়া না গেলেও শাওমির অন্য হাইএন্ড স্মার্টফোনের তুলনায় এর একটি ভালো দিক হলো এতে হাইব্রিড সিম স্লট ব্যবহার করা হয়নি। বরং এক সঙ্গেই দুটি সিমকার্ড ও মেমরি কার্ড ব্যবহারের সুযোগ রাখা হয়েছে রেডমি এস২ স্মার্টফোনে।